सीएलजी की बैठक में सुझाव, प्रतिष्ठानों पर लगाएं सीसीटीवी कैमरा
होलीके त्यौहार को देखते हुए मंगलवार को थाना परिसर में सीएलजी की बैठक का आयोजन किया गया। बैठक थाना प्रभारी सुरेंद्र सिंह ने कहा कि कस्बा के सभी प्रतिष्ठान संचालक सीसीटीवी कैमरा लगवाएं जिससे चोरी एवं अन्य घटनाओं पर पूरी तरह से अंकुश लगाया जा सकेगा। उन्होंने कहा कि कस्बा में दुकानों के समाने रात के समय में उजाले की व्यवस्था करें। साथ ही कस्बा में मैन बाजार में निजी चौकीदार लगाए जाने की सलाह भी दी। बैठक में सीओ बच्चन सिंह मीना ने कहा कि क्षेत्र में किसी भी घटना की सूचना पर तत्काल पुलिस को सूचित करें जिससे अपराध को समय रहते रोका जा सके। इस अवसर पर सदिकपुर सरपंच महेश बोहरे, मनियां सरपंच जयप्रकाश बंसल, मांगरोल सरपंच प्रतिनिधि नेत्रपाल लोधा, रामनाथ पोसवाल, रनवीर डंडौतिया, अशोक राजपूत सहित क्षेत्र के ग्राम पंचायत सरपंच एवं सीएलजी सदस्य मौजूद रहे।
मनियां. बैठक में मौजूद जनप्रतिनिधि एवं सीएलजी सदस्य।
hin_Deva hin_Deva hin_Deva